EELNÕU

25.06.2025

**VABARIIGI VALITSUS**

**MÄÄRUS**

|  |  |  |
| --- | --- | --- |
|  |  |  |
|  |  | Kuupäev digiallkirjas nr [Registreerimisnumber] |

**Vabariigi Valitsuse 14. veebruari 2019. a**

**määruse nr 10 „Elektrisüsteemi toimimise võrgueeskiri“**

**muutmine**

Määrus kehtestatakse elektrituruseaduse § 42 lõike 3 punkti 4 alusel.

§ 1. Vabariigi Valitsuse 14. veebruari 2019. a määruses nr 10 „Elektrisüsteemi toimimise võrgueeskiri“ tehakse järgmised muudatused:

**1)** paragrahvi 30 täiendatakse lõigetega 6–8 järgmises sõnastuses:

„(6) Käesoleva määruse § 29 lõikes 5 nimetatud kauglugemisseade peab vastama järgmistele nõuetele:

1) kauglugemisseadmes on võetud kasutusele asjakohased meetmed, mis võimaldavad tõkestada andmetega manipuleerimist ja andmetega manipuleerimist kindlaks teha;

2) kauglugemisseadme ja selle andmevahetuse kõrge küberturvalisuse taseme tagamiseks lähtutakse küberturvalisuse seadusega ja selle rakendusaktidega kehtestatud nõuetest, võttes arvesse parimaid valdkondlike tehnoloogiaid;

3) kauglugemisseade vastab õigusaktidega kehtestatud tarbijakaitse ja isikuandmete kaitse nõuetele, sealhulgas isikuandmete kaitse seaduse, selle rakendusaktide ja Euroopa Liidu õigusaktidega kehtestatud asjakohastele nõuetele.

(7) Võrguettevõtja teeb tarbijale kättesaadavaks info kauglugemisseadme kohta ja teavitab teda kauglugemisseadme paigaldamisel või enne seda kauglugemisseadme funktsionaalsustest, sealhulgas energiatarbimise ja -tootmise jälgimise võimalustest, ja talle antakse teavet isikuandmete kogumise ja töötlemise kohta kooskõlas käesoleva paragrahvi lõike 6 punktis 3 nimetatud nõuetega.

(8) Võrguettevõtja võib kõikidele elektrivõrgu toimimist mõjutavatele kauglugemisseadmetele kehtestada lisanõudeid ja eristada nõudeid kauglugemisseadme kasutamise eesmärkide ja turuosaliste rühmade järgi.“;

**2)** paragrahvi 30 täiendatakse lõigetega 9, 10 ja 11 järgmises sõnastuses:

„(9) Võrguettevõtja teeb tarbija taotlusel tarbijale kergesti, turvaliselt ja tasuta standardse liidese kaudu kättesaadavaks kontrollimata reaalajalähedased mõõteandmed. Standardse liidese kaudu kättesaadavate andmete edasise kasutamisega kaasnevate riskide eest vastutab tarbija.

(10) Kui tarbija on esitanud võrguettevõtjale lõikes 9 nimetatud taotluse, kuid tarbijale paigaldatud kauglugemisseade ei võimalda teostada lõikes 9 nimetatud toiminguid, siis paigaldab võrguettevõtja taotluse esitanud tarbija kulul tarbijale 30 päeva jooksul kauglugemisseadme, mis lõikes 9 nimetatud toiminguid teostada võimaldab. Kui käesolevas lõikes nimetatud kauglugemisseade ei võimalda 15-minutilise intervalliga mõõtmist, siis tasub kauglugemisseadme vahetamise eest võrguettevõtja.

(11) Kui § 29 lõikes 5 nimetatud mõõtmine ei toimu kauglugemisseadmega, mis võimaldab 15-minutilise intervalliga mõõtmist, siis tarbija taotlusel paigaldab võrguettevõtja tarbijale 30 päeva jooksul 15-minutilise intervalliga mõõtmist võimaldava kauglugemisseadme võrguettevõtja kulul.“;

**3)** määrust täiendatakse normitehnilise märkusega järgmises sõnastuses:

„„1 Euroopa Parlamendi ja nõukogu direktiiv (EL) 2019/944, elektrienergia siseturu ühiste normide kohta ja millega muudetakse direktiivi 2012/27/EL (ELT L 158, 14.06.2019, lk 125–199).“.

§ 2. Vabariigi Valitsuse 6. mai 2021. a määruse nr 44 „Vabariigi Valitsuse 14. veebruari 2019. a määruse nr 10 „Elektrisüsteemi toimimise võrgueeskiri“ muutmine“ (RT I, 12.05.2021, 1) tehakse järgmised muudatused:

1) paragrahvi 1 lõige 7 muudetakse ja sõnastatakse järgmiselt:

„7) paragrahvi 29 täiendatakse lõikega 9 järgmises sõnastuses:

„(9) Võrguettevõtja, suletud jaotusvõrgu valdaja ja liinivaldaja tagab, et kõikidesse võrgulepinguga mõõtepunktidesse paigaldatakse mõõteseadme asendamisel mõõteseade, mis mõõdab võrgust võetud ja võrku antud elektrienergia kogust vähemalt 15-minutilise intervalliga.“.

2) paragrahvi 2 lõikes 3 asendatakse number „2031“ numbriga „2033“.

**§ 3.** Määruse § 1 punkt 2 jõustub 2026. aasta 1. augustil.

Kristen Michal

peaminister

|  |  |
| --- | --- |
| Andres Suttenergeetika- ja keskkonnaministerKeit Kasemetsriigisekretär |  |